**Brasil – Y Daith i Rio yn y Newyddion**

**Gweithgareddau dosbarth - Cyfnod Allweddol 2**

Golwg cyffredinol ar yr Adnodd

Dyluniwyd Gwyddoniaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Mae geiriau allweddol wedi’u lliwddangos o fewn yr adnodd a bydd eu diffiniad yn ymddangos wrth rolio drostyn nhw. Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd. Y thema ar gyfer y rhifyn hwn yw’r berthynas rhwng nodweddion corfforol a dynol.

Y Cwricwlwm Cenedlaethol a’r Fframwaith Sgiliau ar gyfer dysgwyr 3 i 19 oed yng Nghymru

Mae gweithgareddau’r cynlluniau gwersi’n nodi’r ystod a’r sgiliau perthnasol o’r Cwricwlwm Cenedlaethol.

Fframwaith Sgiliau ac Asesu ar gyfer Dysgu

Nod y cynlluniau dysgu hyn yw cefnogi’r gofynion i gael cwricwlwm sy’n canolbwyntio ar sgiliau. Lle bo hynny’n briodol yn y cynlluniau gwersi, nodir awgrymiadau o ran lle gellir defnyddio sgiliau meddwl, cyfathrebu, TGCh a rhifedd yng nghyd-destun daearyddiaeth.

Mae gwaith ymchwiliol yn addas iawn wrth asesu ar gyfer dysgu. Er enghraifft, ar ddechrau astudiaeth gall plant ganfod faint maen nhw wedi’i ddysgu’n barod, a beth maen nhw eisiau ei ganfod. Ar ddiwedd astudiaeth, gall plant asesu eu cyrhaeddiad eu hunain a’i nodi drwy ddefnyddio technegau syml fel tynnu lluniau o wynebau hapus neu oleuadau traffig ar eu gwaith. Mae holi cwestiynau drwy gydol y gweithgareddau yn annog plant i werthuso eu dealltwriaeth a gwella eu dysgu.

Bydd cyfleoedd i ddefnyddio strategaethau asesu ar gyfer dysgu yn cael eu nodi fel **AagD**.

**Erthygl 1 – Y Daith i Rio – Rhan 1**

| **Amcanion Sgiliau Allweddol** | **Amcanion a Sgiliau Pwnc** | **Gweithgareddau ac Adnoddau** |
| --- | --- | --- |
| **Sgiliau meddwl**  Cynllunio  Gofyn cwestiynau  Casglu gwybodaeth  Pennu meini prawf llwyddiant  Datblygu  Llunio barn a gwneud penderfyniadau  Adlewyrchu  Adolygu canlyniadau a meini prawf llwyddiant  Gwerthuso dysgu a meddwl eu hunain.  **Rhif**  Casglu gwybodaeth  Cofnodi a dehongli data a chyflwyno darganfyddiadau.  **Cyfathrebu**  Llefaredd  Cyflwyno gwybodaeth a syniadau  Cyfathrebu ehangach  Cyfathrebu gwybodaeth. | **Daearyddiaeth**  Sgiliau  Ymchwilio:  – arsylwi a gofyn cwestiynau am bwnc daearyddol  - mesur, caglu a chofnodi data drwy gynnal ymchwiliad ymarferol  - rhoi trefn ar dystiolaeth, ei dehongli a llunio casgliad  Cyfathrebu:  - mynegi barn eu hunain  - cyfathrebu darganfyddiadau mewn amryw o ffyrdd  Ystod  Cynnal ymchwiliad o ‘ddaearyddiaeth yn y newyddion’.  Datblygu sgiliau daearyddol, gwybodaeth a dealltwriaeth drwy ddysgu am leoedd, amgylcheddau a materion byd-eang    **GEIRFA:**  GLEDd, datblygiad, cynaliadwy, GFEDd, economaidd, gwreiddiol, mwynau, fforest law, âr, prif fwyd, bugeiliol, golosg/siarcol | **Nod:** casglu data am wahanol amgylcheddau ym Mrasil  **Adnoddau:**   * Mae’r gweithgaredd hwn i’w gwblhau ***cyn***dechrau darllen yr erthyglau * System Wybodaeth Ddaearyddol, e.e. *Google Maps, StreetView*   **Gweithgaredd – Mynd ar drip rhithiol yn defnyddio System Wybodaeth Ddaearyddol**   * Deall proses arolwg ansoddol. * Gweithio mewn grwpiau bychain i gasglu gwybodaeth am wahanol amgylcheddau naturiol a rhai wedi’u gwneud gan ddyn ym Mrasil, e.e. y fforest law, ardaloedd sychdwr, pyllau enfawr, ardaloedd datgoedwigo, ffatrïoedd a dociau * Copïwch a gludwch luniau mewn cyflwyniad PowerPoint i ddangos beth maen nhw wedi’i ddarganfod i’r athro.   **AagD:** Wrth i’r plant weithio, dylai’r athro ofyn i bob grŵp beth maen nhw wedi’i ddarganfod ac awgrymu sut y gallan nhw wella eu dull o gasglu gwybodaeth.  **Adlewyrchu**:   * Eglurwch i’ch athro, yng ngeiriau eich hun, pa ddata rydych chi wedi’i gasglu a beth maen ei ddweud am yr amgylchedd ym Mrasil |

**Erthygl 2 – Byw yn Rio**

| **Amcanion Sgiliau Allweddol** | **Amcanion a Sgiliau Pwnc** | **Gweithgareddau ac Adnoddau** |
| --- | --- | --- |
| **Sgiliau Meddwl**  Cynllun  Gofyn cwestiynau  Casglu gwybodaeth  Datblygu  Llunio barn  Datblygu syniadau  Meddwl am achos ac effaith a gwneud cysylltiadau.  Adlewyrchu  Gwerthuso dysgu a meddwl eu hunain.  **Cyfathrebu**  Llythrennedd  Cyflwyno gwybodaeth a syniadau.  Sgiliau Cyfathrebu Ehangach  Cyfathrebu gwybodaeth | **Daearyddiaeth**  Sgiliau  Ymchwilio:  – arsylwi a gofyn cwestiynau am fater daearyddol  - datblygu syniadau i ddod o hyd i atebion a llunio casgliadau  Cyfathrebu:  - mynegi eu barn eu hunain  - cyfathrebu eu darganfyddiadau mewn amryw o ffyrdd  Ystod  Cynnal ymchwiliad i ‘ddaearyddiaeth yn y newyddion’.  Datblygu eu sgiliau daearyddol, gwybodaeth a dealltwriaeth drwy ddysgu am leoedd, amgylcheddau a materion lleol a byd-eang.  **Geirfa:**  Cynllunio, carthffosiaeth, economaidd, mudo, trefoli, hunangymorth, gwrth drefoli, favela, tref sianti, Ardal Fusnes Ganolog, tagfeydd, dinas ymyl, trafnidiaeth dorfol | **Nod:** Casglu a defnyddio gwybodaeth am fywyd o ddydd i ddydd yn Rio a’r datblygiadau newydd a’r cyfleodd sydd wedi datblygu yno.  **Adnoddau:** Erthyglau ar y we:   * Erthygl 1: “Y Daith i Rio – Rhan 1” * Erthygl 2: “Byw yn Rio”.   **Gweithgaredd - Cymharu byw yn Rio gyda byw ym Marra** (Gallai’r gweithgaredd hwn gymryd un neu fwy o wersi i’w gwblhau, neu gellir ei ddefnyddio fel gwaith cartref)   * Defnyddiwch system wybodaeth ddaearyddol i ymweld â Barra, tu allan i Rio de Janeiro. Gweithiwch mewn grwpiau bychain (2/3). * Cymharwch yr hyn rydych chi’n ei weld gyda’r lluniau o Rio o’r wers ddiwethaf * Gan weithio ar eich pen eich hun yn defnyddio’r erthygl hon, dychmygwch sut beth fyddai symud o favela yn Rio i ddinas ymyl newydd fel Barra. Meddyliwch am dai, ysgolion, ffrindiau, iechyd a diogelwch ac ati. * Ysgrifennwch lythyr neu gofnod dyddiadur am y newidiadau - rhaid cynnwys darluniau neu luniau oddi ar y we.   **AagD:** Dylai’r athro farcio’r gwaith a rhoi adborth  **Adlewyrchu:**   * Darllenwch sylwadau’r athro ac ail-ysgrifennwch un neu ddwy o’r brawddegau yn defnyddio’r adborth a roddwyd. |

**Erthygl 3 – Curitiba – Dinas gynaliadwy yn y byd datblygol**

| **Amcanion Sgiliau Allweddol** | **Amcanion a Sgiliau Pwnc** | **Gweithgareddau ac Adnoddau** |
| --- | --- | --- |
| **Sgiliau Meddwl**  Cynllun  Gofyn cwestiynau  Casglu gwybodaeth  Datblygu  Ystyried tystiolaeth, gwybodaeth a syniadau  Meddwl am achos ac effaith a gwneud cysylltiadau  Adlewyrchu  Gwerthuso dysgu a meddwl eu hunain  **Cyfathrebu**  Ysgrifenedig a Llafar  Cyflwyno gwybodaeth a syniadau  Ysgrifennu’n gywir | **Daearyddiaeth**  Sgiliau  Casglu gwybodaeth  Ystyried tystiolaeth  Datblygu syniadau i ddarganfod atebion a llunio casgliadau  Ystod  Cynnal ymchwiliad i ‘ddaearyddiaeth yn y newyddion’.  Datblygu eu sgiliau, gwybodaeth a dealltwriaeth ddaearyddol, drwy ddysgu am leoedd, amgylcheddau a materion lleol a chenedlaethol  **Geirfa:**  Cynaliadwy, cynnyrch domestig, bwrdeistrefol, trafnidiaeth dorfol, anffurfiol, trefi sianti, ymledu trefol, triphlyg, pedestreiddio, ecolegol | **Nod:** Cywain gwybodaeth a chysyniadau o’r rhifyn hwn o Ddaearyddiaeth yn y Newyddion er mwyn dylunio amgylchedd cynaliadwy wedi’i wneud gan ddyn (dinas neu ysgol).    **Adnoddau:** Yr erthyglau ar y we:   * Y Daith i Rio – Rhan 1 * Byw yn Rio * Curitiba   **Gweithgaredd: Dylunio dinas/ysgol gynaliadwy** Gweithiwch mewn grwpiau bychain a meddyliwch am syniadau am ddinas newydd sbon (neu ysgol os oes well gennych chi). Rhowch eich syniadau ar boster neu mewn cyflwyniad PowerPoint.  Meddyliwch am:   * Ffyrdd o arbed ynni * Sut i wneud y mwyaf o’r lle sydd ar gael * Sut i symud pobl o gwmpas yn gyflym, yn hawdd ac yn rhad * Ei gwneud yn gynaliadwy ac atyniadol   **AagD:**  Asesu cyfoedion – Gall blant wneud sylwadau cadarnhaol am waith ei gilydd.  **Adlewyrchu:**  Ar ôl gwneud y cyflwyniad a gwrando ar yr adborth, meddyliwch am un nodwedd arall i’w gynnwys yn eich dyluniad. |